Den Vest-Sjællandske Avis, 1825-10-14
Hoftidenden af 11te October indeholder følgende Kongelige Proclamation af 30te September: Da Hs. Majestæt lever i Fred med alle Magter og Stater i Europa, og har gientaget erklæret at ville iagttage en streng og upartisk Neutralitet ved de Stridigheder, hvori nogle af disse Magter og Stater ere komne, da Fiendtligheder af enkelte af Hs. Majestæt Undersaatter imod nogen Magt eller Stat eller imod Personer eller Eiendom af nogen af de Magter eller Stater, som vel leve i Fred med Hs. Majestæt, men derimod ere geraadede i en Krig, hvori Hs. Majestæt har erklæret at ville være neutral, kunne opvække Tvivl imod Rigtigheden af Hs. Majestæts Erklæringer og man sandsynligen har Grund til at frygte for, at dersom ikke Hs. Majestæts Undersaattere blive med Kraft afholdte fra saadanne utilladte fiendtlige Handlinger, at saa igien deres derved compromitterede Regieringer ikke kunne blive istand til at forhindre deres Undersaatter fra Voldsomheder imod de af Hs. Majestæts Undersaatteres Personer og Eiendom som opholde sig i deres Distrikt. Da videre den Ottomanniske Port, som er en Magt der lever i Fred med Hs. Majestæt, har i nogle Aar været geraadet i en Kamp med Grækerne og fører nu Krig med dem, hvorved Hs. Majestæt har iagttaget en streng og upartisk Neutralitet, og da et stort Antal af Hs. Majestæts loyale Undersaatter, som ere beskyttede ved de troelig overholdte Traktater imellem Hs. Majestæt og omtalte Magt, opholder sig paa den Ottomanniske Ports Distrikt, driver der en fordeelagtig Handel, ere boesiddende og nyder Forrettigheder. Da endelig Hs. Majestæt har for nyelig erholdet sikkre Efterretninger om, at man nu er beskiæftiget med at overtale visse af Hs. Majestæts Undersaatter til at udruste Krigskibe og Capere i Hs. Majestæts Kongeriges Havne, og indskibe sig derpaa for at udøve Fiendtligheder imod den Ottomanniske Regiering borttage og tilintetgjøre Tyrkiske Skibe og Tyrkisk Eiendom og begaae Røverier paa Kysterne af det Tyrkiske District, og da saadanne Fiendtligheder stride imod Bestemmelsen af den Lov, som er udstædet i den høisalige Konges 59de Regierings Aar (her bliver nu hele Parlaments=Akten imod den udenlandske Krigstieneste meddeelt) saa har Hs. Majestæt, som ønsker at vedligeholde de Fredens Velsignelser for sine Undersaattere, som de for nærværende Tid have den Lykke, at nyde, og ved den Beslutning at ville forblive ved det antagne Neutralitetssystem, som Hs. Majestæt har gientaget erklæret at ville overholde, og for at ingen af Hans Undersaatter skulle uden Advarsel giøre sig skyldig i de Straffe, som ere bestemte ved de anførte Statuter, efter Overlæg med sit Geheimeraad funde for godt at udstæde denne Kongelige Proclamation og derved tillige strengt at forbyde at nogen maae tage Deel i de omtalte Stridigheder, eller begaae noget som kunde være imod det anførte Statuts Bestemmelser, da de derved ville udsætte sig for de i denne paalagte Straffe og hans høie Unaade og at alle Hans Undersaatter skulle iagttage Neutralitetens Pligter, saavel imod den Ottomanniske Port og Grækerne, som mod alle andre krigførende Magter med hvilke Hs. Majestæt lever i Fred, og at de med Hensyn til dem skulle iagttage alle de Krigførendes Rettigheder, hvis Jagttagelse Hs. Majestæt bestandig har fordret, naar han ulykkeligviis selv er bleven indviklet i en Krig, Man er nu meget nysgierrig for at see hvilken Beslutning Lord Cochrane vil tage efterat denne Proclamation er bleven bekiengjort. Endnu Løverdagen tilforn, vare to Skibe med Krigsmunition blevne udklarerede fra Themsen til det Middellandske Hav. - Den Østerrigske Regiering skal ogsaa have befalet alle Officerer, som krydse i de Tyrkiske og Græske Farvande, ikke at beskytte noget Østerrigsk Skib, som overtrædet Neutraliteten og tilfører Tyrkerne Tropper, Munition og Proviant. – Den 5te October skal Hr. Stratford Canning afreise med Fregatten Thetis til Constantinopel og Lord Strangford skal ligeledes med det første afgaae til sin Post i St. Petersborg, (Saaledes vil nok den største Deel af Vinteren hengaae med Underhandlinger.) En Græsk Brig er den 3die October og Aftenen ankommen til Portsmouth, og er bleven der lagt under Qvarantaine. (Den medbringer formodentlig Protections=Acten.)